CELEX: 32021R0073
Language: ro
Date: 2021-01-26 00:00:00
Title: Regulamentul de punere în aplicare (UE) 2021/73 al Comisiei din 26 ianuarie 2021 de modificare a Regulamentului de punere în aplicare (UE) nr. 808/2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR)

27.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 27/9
               
            
         REGULAMENTUL DE PUNERE ÎN APLICARE (UE) 2021/73 AL COMISIEI
         din 26 ianuarie 2021
         de modificare a Regulamentului de punere în aplicare (UE) nr. 808/2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (1), în special articolul 8 alineatul (3), articolul 12 și articolul 75 alineatul (5),
         întrucât:
         
                     (1)
                  
                  
                     Regulamentul de punere în aplicare (UE) nr. 808/2014 al Comisiei (2) stabilește normele de aplicare a Regulamentului (UE) nr. 1305/2013. Regulamentul (UE) 2020/2220 al Parlamentului European și al Consiliului (3) a modificat Regulamentul (UE) nr. 1305/2013 și a prelungit perioada corespunzătoare duratei programelor de dezvoltare rurală sprijinite de Fondul european agricol pentru dezvoltare rurală („FEADR”) până la 31 decembrie 2022 și a oferit statelor membre posibilitatea de a-și finanța programele prelungite din alocarea bugetară corespunzătoare pentru anii 2021 și 2022. În plus, Regulamentul (UE) 2020/2220 a pus la dispoziție pentru programele prelungite din anii 2021 și 2022 resursele suplimentare din Instrumentul de redresare al Uniunii Europene instituit prin Regulamentul (UE) 2020/2094 al Consiliului (4) (denumit în continuare „EURI”), pentru a finanța măsuri în temeiul Regulamentului (UE) nr. 1305/2013, cu scopul de a aborda impactul crizei provocate de COVID-19 și consecințele acesteia asupra sectorului agricol și a zonelor rurale ale Uniunii Europene Prin urmare, respectivele norme de punere în aplicare a Regulamentului (UE) nr. 1305/2013 trebuie modificate.
                  
               
                     (2)
                  
                  
                     Articolul 4 alineatul (2) din Regulamentul de punere în aplicare (UE) nr. 808/2014 prevede numărul maxim de modificări ale programelor de dezvoltare rurală pe care statele membre le pot transmite Comisiei. Pentru a crește flexibilitatea statelor membre în a-și utiliza alocarea bugetară pentru anii 2021 și 2022 pentru programele prelungite și pentru a integra resursele suplimentare din EURI, numărul maxim de modificări menționat la articolul respectiv trebuie să fie mărit, iar termenele-limită pentru depunerea cererilor pentru ultimele modificări de program trebuie amânate. În plus, este necesar să se clarifice faptul că numărul maxim de modificări nu trebuie să se aplice cererilor de modificare a programelor de dezvoltare rurală, în cazul în care sunt necesare modificări ca urmare a intrării în vigoare a Regulamentului (UE) 2020/2220 pentru a prelungi durata programelor de dezvoltare rurală și pentru a integra resursele suplimentare din EURI.
                  
               
                     (3)
                  
                  
                     Regulamentul (UE) 2020/2220 prevede că, pentru programele de dezvoltare rurală prelungite, țintele stabilite în contextul cadrului de performanță trebuie să se stabilească pentru anul 2025. Prin urmare, este necesar să se precizeze că țintele indicatorului aferent cadrului de performanță se referă la realizările planificate până la 31 decembrie 2025. În plus, Regulamentul (UE) 2020/2220 exclude aplicarea cadrului de performanță la resursele suplimentare din EURI. Prin urmare, realizările finanțate din resursele suplimentare ale EURI trebuie excluse din țintele cadrului de performanță.
                  
               
                     (4)
                  
                  
                     Regulamentul (UE) 2020/2220 prevede că resursele suplimentare din EURI trebuie să fie programate și monitorizate separat de sprijinul acordat de Uniune pentru dezvoltarea rurală, aplicându-se în același timp, în principiu, normele prevăzute în Regulamentul (UE) nr. 1305/2013. Astfel, în cazul în care operațiunile sunt sprijinite prin resurse suplimentare din EURI, vor fi necesare specificații separate în descrierile măsurilor relevante din programele de dezvoltare rurală și din programele-cadru naționale. Planurile de finanțare a programelor de dezvoltare rurală, cadrele naționale și rețelele rurale naționale trebuie, de asemenea, să indice separat resursele suplimentare din EURI.
                  
               
                     (5)
                  
                  
                     În plus, în planul indicatorilor pentru măsurile selectate, subtotalul realizărilor planificate și cheltuielile publice totale planificate care sunt finanțate din resursele suplimentare din EURI trebuie indicate separat. În rapoartele anuale de implementare, raportarea cu privire la cheltuielile angajate în funcție de măsură și de aria de intervenție trebuie să indice partea din angajamente care este finanțată din resursele suplimentare din EURI.
                  
               
                     (6)
                  
                  
                     Articolul 8 litera (h) punctul (ii) din Regulamentul (UE) nr. 1305/2013 prevede că, pentru fiecare măsură, pentru fiecare tip de operațiune care beneficiază de o anumită rată a contribuției FEADR, pentru tipul de operațiune menționat la articolul 37 alineatul (1), articolul 38 alineatul (3), articolul 39 alineatul (1) și articolul 39a din Regulamentul (UE) nr. 1305/2013, în cazul în care un stat membru aplică un prag de pierdere minimă stabilit sub 30 % și pentru asistența tehnică, planul de finanțare trebuie să conțină un tabel care să indice contribuția totală planificată a Uniunii și rata aplicabilă a contribuției FEADR. Întrucât aceleași norme se aplică contribuției din resursele suplimentare din EURI, planul de finanțare trebuie să indice, dacă este cazul, pentru fiecare astfel de măsură și pentru fiecare tip de operațiune, contribuția EURI planificată și rata contribuției EURI.
                  
               
                     (7)
                  
                  
                     Regulamentul (UE) 2020/2220 a modificat articolele 38 și 39 din Regulamentul (UE) nr. 1305/2013 în ceea ce privește pragul de pierdere minimă pe care statele membre îl pot defini în programele lor de dezvoltare rurală pe baza căruia fermierii pot fi despăgubiți pentru pierderi din fondurile mutuale pentru fenomene climatice nefavorabile, bolile animalelor și ale plantelor, infestările cu dăunători și pentru incidente de mediu, precum și din instrumentul de stabilizare a veniturilor pentru fermierii din toate sectoarele. În consecință și în scopul raportării către OMC, cheltuielile pentru toate instrumentele de gestionare a riscurilor reglementate de articolul 36 din Regulamentul (UE) nr. 1305/2013 și în cazul cărora pragul de pierdere minimă este sub 30 % trebuie planificate și raportate separat. Planul indicatorilor trebuie să specifice, în consecință, aceste noi cerințe de programare și planificare.
                  
               
                     (8)
                  
                  
                     Prin urmare, Regulamentul de punere în aplicare (UE) nr. 808/2014 trebuie modificat în consecință.
                  
               
                     (9)
                  
                  
                     Dat fiind caracterul urgent al situației conferit de criza COVID-19, este necesar ca prezentul regulament să intre în vigoare în ziua următoare datei publicării în Jurnalul Oficial al Uniunii Europene.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului pentru dezvoltare rurală,
                  
               ADOPTĂ PREZENTUL REGULAMENT:
         
            Articolul 1
            Regulamentul de punere în aplicare (UE) nr. 808/2014 se modifică după cum urmează:
            
                        1.
                     
                     
                        Articolul 4 se modifică după cum urmează:
                        
                                    (a)
                                 
                                 
                                    la alineatul (1), litera (e) se elimină;
                                 
                              
                                    (b)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                primul paragraf se înlocuiește cu următorul text:
                                                „Modificările de program de tipul menționat la articolul 11 litera (a) punctul (i) din Regulamentul (UE) nr. 1305/2013 pot fi propuse de cel mult patru ori pe parcursul perioadei de programare.”;
                                             
                                          
                                                (ii)
                                             
                                             
                                                al doilea paragraf se înlocuiește cu următorul text:
                                                „Pentru toate celelalte tipuri de modificări combinate:
                                                
                                                            (a)
                                                         
                                                         
                                                            se poate depune o singură propunere de modificare per an calendaristic și per program, cu excepția anului 2025, în care pot fi prezentate mai multe propuneri de modificare, pentru modificări referitoare doar la adaptarea planului de finanțare, inclusiv pentru eventuale modificări ale planului indicatorilor;
                                                         
                                                      
                                                            (b)
                                                         
                                                         
                                                            pe durata perioadei de programare pot fi depuse patru propuneri de modificare suplimentare per program.”;
                                                         
                                                      
                                          
                                                (iii)
                                             
                                             
                                                la al treilea paragraf, litera (b) se înlocuiește cu următorul text:
                                                
                                                            „(b)
                                                         
                                                         
                                                            în cazul în care este necesară o modificare ca urmare a unei modificări a cadrului juridic al Uniunii, inclusiv o modificare legată de prelungirea duratei programelor de dezvoltare rurală sau o modificare legată de disponibilitatea resurselor suplimentare pentru redresarea sectorului agricol și a zonelor rurale ale Uniunii în temeiul Regulamentului (UE) 2020/2220 al Parlamentului European și al Consiliului (*1).
                                                         
                                                      
                                                   (*1)  Regulamentul (UE) 2020/2220 al Parlamentului European și al Consiliului din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022 (JO L 437, 28.12.2020, p. 1).”;"
                        
                                             
                                          
                              
                                    (c)
                                 
                                 
                                    alineatul (3) se înlocuiește cu următorul text:
                                    
                                       „(3)   Până la 30 septembrie 2022, statele membre prezintă Comisiei ultima modificare de program de tipul menționat la articolul 11 litera (a) punctul (iii) din Regulamentul (UE) nr. 1305/2013.
                                       Alte tipuri de modificări de program trebuie prezentate Comisiei până la 30 septembrie 2025.”
                                    
                                 
                              
                  
                        2.
                     
                     
                        Anexa I se modifică în conformitate cu anexa I la prezentul regulament.
                     
                  
                        3.
                     
                     
                        Anexa VII se modifică în conformitate cu anexa II la prezentul regulament.
                     
                  
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 ianuarie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).
         
            (2)  Regulamentul de punere în aplicare (UE) nr. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European și al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) (JO L 227, 31.7.2014, p. 18).
         
            (3)  Regulamentul (UE) 2020/2220 al Parlamentului European și al Consiliului din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022 (JO L 437, 28.12.2020, p. 1).
         
            (4)  Regulamentul (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19 (JO L 433I, 22.12.2020, p. 23).
      
      
         
            ANEXA I
            Anexa I la Regulamentul de punere în aplicare (UE) nr. 808/2014 se modifică după cum urmează:
            
                        1.
                     
                     
                        Partea 1 se modifică după cum urmează:
                        
                                    (a)
                                 
                                 
                                    la punctul 7 litera (b), punctul (i) se înlocuiește cu următorul text:
                                    
                                                „(i)
                                             
                                             
                                                țintele pentru 2025. Țintele nu țin seama de finanțarea națională suplimentară menționată la punctul 12, de ajutoarele de stat sub formă de finanțare națională suplimentară menționate la punctul 13 și de resursele suplimentare menționate la articolul 58a din Regulamentul (UE) nr. 1305/2013.”;
                                             
                                          
                              
                                    (b)
                                 
                                 
                                    la punctul 8.2, litera (c) se înlocuiește cu următorul text:
                                    
                                                „(c)
                                             
                                             
                                                domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului sau rata sprijinului, cu defalcare în funcție de submăsură și/sau de tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție. În cazul în care sprijinul este acordat unui instrument financiar implementat în temeiul articolului 38 alineatul (4) primul paragraf literele (a) și (b) din Regulamentul (UE) nr. 1303/2013, descrierea tipului de instrument financiar, categoriile generale de destinatari finali, categoriile generale de costuri eligibile și nivelul maxim al sprijinului. Se furnizează o descriere separată pentru măsurile sau părțile din măsurile finanțate din resursele suplimentare menționate la articolul 58a din Regulamentul (UE) nr. 1305/2013.”;
                                             
                                          
                              
                                    (c)
                                 
                                 
                                    punctul 10 se modifică după cum urmează:
                                    
                                                (i)
                                             
                                             
                                                titlul se înlocuiește cu următorul text:
                                                „Planul de finanțare, care cuprinde tabele structurate separate pentru literele (a)-(d), indicând separat pentru Instrumentul de redresare al Uniunii Europene informațiile menționate la litera (e):”;
                                             
                                          
                                                (ii)
                                             
                                             
                                                la litera (c), punctul (v) se înlocuiește cu următorul text:
                                                
                                                            „(v)
                                                         
                                                         
                                                            pentru operațiunile puse în aplicare în conformitate cu articolele 38 și 39 din Regulamentul (UE) nr. 1305/2013, în cazul în care statul membru decide să stabilească pragul de pierdere minimă între 20 și 30 %, și pentru operațiunile puse în aplicare în conformitate cu articolul 37 alineatul (1) și cu articolul 39a din Regulamentul (UE) nr. 1305/2013, contribuția FEADR aplicabilă și rata orientativă a contribuției.”;
                                                         
                                                      
                                          
                                                (iii)
                                             
                                             
                                                se adaugă următoarea literă (e):
                                                
                                                            „(e)
                                                         
                                                         
                                                            pentru resursele suplimentare menționate la articolul 58a din Regulamentul (UE) nr. 1305/2013:
                                                            
                                                                        (i)
                                                                     
                                                                     
                                                                        contribuția anuală;
                                                                     
                                                                  
                                                                        (ii)
                                                                     
                                                                     
                                                                        rata contribuției aplicabilă măsurilor care beneficiază de sprijin;
                                                                     
                                                                  
                                                                        (iii)
                                                                     
                                                                     
                                                                        defalcarea în funcție de măsură și de aria de intervenție;
                                                                     
                                                                  
                                                                        (iv)
                                                                     
                                                                     
                                                                        contribuția pentru asistența tehnică;
                                                                     
                                                                  
                                                                        (v)
                                                                     
                                                                     
                                                                        în cazul în care o măsură sau un tip de operațiune se realizează cu contribuția instrumentelor financiare menționate la articolul 38 alineatul (1) literele (b) și (c) din Regulamentul (UE) nr. 1303/2013, tabelul trebuie să indice separat ratele de contribuție pentru instrumente financiare și un sprijin orientativ din Instrumentul de redresare al Uniunii Europene corespunzător contribuției planificate pentru instrumentul financiar;
                                                                     
                                                                  
                                                                        (vi)
                                                                     
                                                                     
                                                                        pentru operațiunile puse în aplicare în conformitate cu articolele 38 și 39 din Regulamentul (UE) nr. 1305/2013, în cazul în care statul membru decide să stabilească pragul de pierdere minimă între 20 și 30 %, și pentru operațiunile puse în aplicare în conformitate cu articolul 37 alineatul (1) și cu articolul 39a din Regulamentul (UE) nr. 1305/2013, contribuția din Instrumentul de redresare al Uniunii Europene aplicabilă și rata orientativă a contribuției.”;
                                                                     
                                                                  
                                                      
                                          
                              
                                    (d)
                                 
                                 
                                    punctul 11 se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            pentru fiecare arie de intervenție, țintele cuantificate, însoțite de realizările planificate și de cheltuielile publice totale planificate aferente măsurilor selectate pentru abordarea ariei de intervenție, inclusiv subtotalurile realizărilor planificate și cheltuielile publice totale planificate care sunt finanțate din resursele suplimentare menționate la articolul 58a din Regulamentul (UE) nr. 1305/2013;”;
                                                         
                                                      
                                          
                                                (ii)
                                             
                                             
                                                se adaugă următoarea literă (d):
                                                
                                                            „(d)
                                                         
                                                         
                                                            cheltuielile publice totale planificate aferente sprijinului în conformitate cu articolul 36 din Regulamentul (UE) nr. 1305/2013, în cazul în care pragul de pierdere minimă este sub 30 %.”
                                                         
                                                      
                                          
                              
                  
                        2.
                     
                     
                        Partea 2 se modifică după cum urmează:
                        
                                    (a)
                                 
                                 
                                    punctul 4 se înlocuiește cu următorul text:
                                    
                                                „4.
                                             
                                             
                                                Tabelul care rezumă, pe regiune și pe an, contribuția totală din FEADR către statul membru pentru întreaga perioadă de programare, fără resursele suplimentare menționate la articolul 58a din Regulamentul (UE) nr. 1305/2013, și separat contribuția resurselor suplimentare respective aflată la dispoziția statului membru pentru anii 2021 și 2022.”;
                                             
                                          
                              
                                    (b)
                                 
                                 
                                    la punctul 5.2, litera (c) se înlocuiește cu următorul text:
                                    
                                                „(c)
                                             
                                             
                                                domeniul de aplicare, nivelul sprijinului, beneficiarii eligibili și, dacă este relevant, metodologia de calcul al cuantumului sau rata sprijinului, cu defalcare în funcție de submăsură și/sau de tipul operațiunii în cazul în care este necesar. Pentru fiecare tip de operațiune, specificarea costurilor eligibile, a condițiilor de eligibilitate, a cuantumurilor și a ratelor de sprijin aplicabile și a principiilor în ceea ce privește stabilirea criteriilor de selecție. În cazul în care sprijinul este acordat unui instrument financiar implementat în temeiul articolului 38 alineatul (4) primul paragraf literele (a) și (b) din Regulamentul (UE) nr. 1303/2013, descrierea tipului de instrument financiar, categoriile generale de destinatari finali, categoriile generale de costuri eligibile și nivelul maxim al sprijinului. Se furnizează o descriere separată pentru măsurile sau părțile din măsurile finanțate din resursele suplimentare menționate la articolul 58a din Regulamentul (UE) nr. 1305/2013.”
                                             
                                          
                              
                  
                        3.
                     
                     
                        În partea 3, punctul 5 se înlocuiește cu următorul text:
                        
                                    „5.
                                 
                                 
                                    Planul de finanțare, care prevede:
                                    
                                                (a)
                                             
                                             
                                                contribuția anuală din FEADR, fără resursele suplimentare menționate la articolul 58a din Regulamentul (UE) nr. 1305/2013;
                                             
                                          
                                                (b)
                                             
                                             
                                                contribuția totală a Uniunii și rata contribuției din FEADR;
                                             
                                          
                                                (c)
                                             
                                             
                                                pentru resursele suplimentare menționate la articolul 58a din Regulamentul (UE) nr. 1305/2013:
                                                
                                                            (i)
                                                         
                                                         
                                                            contribuția anuală;
                                                         
                                                      
                                                            (ii)
                                                         
                                                         
                                                            contribuția totală și rata contribuției.”
                                                         
                                                      
                                          
                              
                  
      
      
         
            ANEXA II
            Punctul 1 litera (b) din anexa VII la Regulamentul de punere în aplicare (UE) nr. 808/2014 se modifică după cum urmează:
            
                        1.
                     
                     
                        Primul paragraf se înlocuiește cu următorul text:
                        „Informații privind implementarea PDR-ului, astfel cum a fost măsurată prin indicatorii comuni și specifici, inclusiv progresul înregistrat în raport cu țintele stabilite pentru fiecare arie de intervenție și privind rezultatele obținute în raport cu cele preconizate, precizate în planul indicatorilor. Începând cu raportul anual de implementare care urmează să fie prezentat în 2017, progresele realizate în direcția obiectivelor de etapă și a țintelor stabilite în cadrul de performanță (tabelul F). Informații suplimentare cu privire la stadiul implementării PDR-ului sunt furnizate prin intermediul datelor privind angajamentele financiare per măsură și per arie de intervenție și privind progresele conexe preconizate în direcția țintelor.”
                     
                  
                        2.
                     
                     
                        La al doilea paragraf, prima liniuță se înlocuiește cu textul următor:
                        
                                    „—
                                 
                                 
                                    Tabelul A: Cheltuielile angajate per măsură și per arie de intervenție, indicând aceste informații separat pentru resursele suplimentare menționate la articolul 58a din Regulamentul (UE) nr. 1305/2013”.